Asker elveforum

Asker elveforum er en ideell forening for god forvaltning av vassdragene i Asker kommune i Viken, stiftet i 2016. Den ble opprettet på bakgrunn av et vedtak i kommunestyret i Asker, etter forslag fra Høyre. Foreningen er en søsterforening til Bærum elveforum og Oslo elveforum, og er registrert i enhetsregisteret og i frivillighetsregisteret. 

Asker elveforum skal bidra til god dialog og samhandling mellom innbyggerne, frivillige organisasjoner, kommunens etater, politikere og utbyggere. Forumets rolle er å bidra til best mulig realisering av de politisk satte målene innenfor dagens regelverk og gitte ressursrammer, heller enn å arbeide for å endre mål, regelverk og rammer. Å sikre at vannressursloven etterleves på en god måte i kommunen er sentralt i forumets arbeid.

Virkeområde 
Med sammenslåingen av de tre kommunene Hurum, Røyken og Asker til nye Asker kommune fra 2020 ble foreningens geografiske virkeområde firedoblet. Den nye kommunen har ett vassdrag som klassifiseres som «middels til stort», seks som klassifiseres som «middels», og en lang rekke som klassifiseres som «små vassdrag». Av de små vassdragene i kommunen er 23 registrert som gytebekker for laks eller sjøørret. Bøbekken i Slemmestad er blant de mest kjente av disse mindre vassdragene. 

De syv største vassdragene i nye Asker kommune er:

Med unntak av Neselva, inneholder alle disse syv vassdragene innsjøer, vann og/eller tjern.

Referanser

Eksterne lenker 
 
 Vann-Netts temaside om Asker kommune

Elveforum i Norge
Organisasjoner i Asker
 Asker elveforum